རྣལ་འབྱོར་ཆེན་པོའི་རྒྱུད་སྟོང་ཕྲག་བཅུ་གཉིས་སོ།  ། གཉིས་ཀའི་རྒྱུད་སྟོང་ཕྲག་དྲུག་གོ། སྤྱོད་པའི་རྒྱུད་སྟོང་ཕྲག་བརྒྱད་དོ།  ། བྱ་བའི་རྒྱུད་སྟོང་ཕྲག་བཞིའོ།  །  (《¡¶ཞ》¡+རྟོག་པའི་རྒྱུད་སྟོང་ཕྲག་བཞིའོ།  ། )དེ་དག་ནི་སྟོང་ཕྲག་སུམ་ཅུ་རྩ་བཞི་སྟེ།  ཀ་ཁ་ག་གྷ་ང་།  ཙ་ཚ་ཛ་ཛྷ་ཉ།  ཊ་ཋ་ཌ་ཌྷ་ཎ།  ཏ་ཐ་ད་དྷ་ན།  པ་ཕ་བ་བྷ་མ།  ཡ་ར་ལ་ཝ༑  ཤ་ཥ་ས་ཧ་ཀྵ།  འདི་དག་གི་མིང་གི་(《¡¶ཞ》¡+ཡི་གེ་)མཐའ་མ་རྣམས་ཡིན་ཏེ་ཞེས་བཤད་པས།  ཀཱ་ལིའི་ཡི་གེ་རེ་རེས་མིང་གི་མཐའ་བྱས་པའི་རྒྱུད་སྡེ་སྟོང་ཕྲག་རེའོ༑ ༑ ཀྱེའི་རྡོ་རྗེའི་དགོངས་པ་རྒྱུད་སྡེ་བཞི་ཡིན་ཏེ།  གུར་ལས།  དམན་པ་རྣམས་ལ་བྱ་བའི་རྒྱུད།  ། བྱ་མིན་རྣལ་འབྱོར་དེ་ལྟག་ལ།  ། སེམས་ཅན་མཆོག་ལ་རྣལ་འབྱོར་རྒྱུད།  ། རྣལ་འབྱོར་ཆེན་པོ་དེ་ལྟག་གོ། ཞེས་བཤད་དོ།  ། གཉིས་པ་བསྡུས་པ་ལ།  སྟོང་ཕྲག་བདུན་ཅུ་རྩ་གཉིས་ནི་རྣལ་འབྱོར་ཆེན་པོར་འདུས་སོ།  །  སྟོང་ཕྲག་སུམ་ཅུ་རྩ་བཞི་ནི་ལྔར་འདུས་ཤིང་།  དེ་ཡང་བཞིར་འདུ་སྟེ་རྟོག་པའི་རྒྱུད་ནི་བཞི་པོ་ལས་འཕྲོས་པའི་དུམ་བུའོ།  ། གསུམ་པ་ཁྱད་པར་ལ་གཉིས་ལས།  ལྔར་ཕྱེ་བའི་ཁྱད་པར་ནི་ཡེ་ཤེས་རྡོ་རྗེ་ལས།  སྨན་དང་སྦྱིན་སྲེག་དང་ཕྱེ་མ་དང་མིག་སྨན་དང་རྐང་མགྱོགས་ལ་སོགས་པའི་དངོས་གྲུབ་ཆེན་པོ་བརྒྱད་ནི་རྟོག་པའི་རྒྱུད་དོ།  ། འཇིགས་པར་དམིགས་ཤིང་ཤིན་ཏུ་གཙང་སྦྲ་བྱེད་པ་དང་།  ཡེ་ཤེས་སེམས་དཔའི་བདེ་བ་མེད་པ་དང་།  བདག་ཉིད་ལྷའི་ང་རྒྱལ་མེད་པ་དང་།  རྨད་དུ་བྱུང་བའི་སྤྱོད་ཡུལ་དང་།  རྐྱེན་གྱི་རྒྱུ་རྟོག་པ་རབ་ཏུ་སྤྱོད་པས་སྒྲུབ་པར་བྱེད་པ་ནི་བྱ་བའི་རྒྱུད་དོ།  ། ལས་ཀྱི་བྱ་བ་སྣ་ཚོགས་ཕྱག་རྒྱ་ཆེན་པོར་སྒྲུབ་པར་བྱེད་པ་དང་།  ཕྱག་རྒྱ་དམིགས་པའི་མཚན་ཉིད་རབ་ཏུ་སྤྱད་པས་སྒྲུབ་པར་བྱེད་པ་ནི་སྤྱོད་པའི་རྒྱུད་དོ།  ། རིག་མ་དང་ལྷ་མོ་རྣམས་ཀྱིས་ལྷན་ཅིག་དཀྱིལ་འཁོར་འཁོར་ལོ་བསྐོར་ཏེ།  དེ་ལས་བྱུང་བའི་བསྒྲུབ་པ་དེ་ཁོ་ན་ཉིད་རྣམ་པ་བཅུ་རབ་ཏུ་སྤྱད་དེ།  སྒྲུབ་པར་བྱེད་པ་གཉིས་ཀའི་རྒྱུད་དོ།  ། དོན་དམ་པའི་བདེན་པ་ལས་རང་བྱིན་གྱིས་བརླབ་པའི་རིམ་པས་ལངས་ཏེ།  འདོད་ཆགས་ལས་བྱུང་བའི་བྱང་ཆུབ་ཀྱི་གནས་རབ་ཏུ་བསྟན་པའི་ཕྱིར།  བཙུན་མོའི་འཁོར་གྱི་དབུས་སུ་འཁོར་ལོས་སྒྱུར་བའི་གཟུགས་ཀྱི་བདེ་བ་ཆེན་པོའི་ཏིང་ངེ་འཛིན་གྱིས་བཙུན་མོའི་བྷ་ག་ལ་ཡང་དག་པར་བཞུགས་ཏེ།  འཇིག་རྟེན་གྱི་སྤྱོད་པ་དང་འགལ་བ་རྨད་དུ་བྱུང་བའི་རྡོ་རྗེའི་ཚིག་གིས་བསྒྲུབ་པར་བྱའོ་ཞེས་པ་ནི་རྣལ་འབྱོར་གྱི་རྒྱུད་ལ་བཞུགས་སོ་ཞེས་པ་ཡིན་ནོ།  ། བཞིར་ཕྱེ་བའི་ཁྱད་པར་ལ་དབང་དང་ལམ་མོ།  ། དབང་ནི་ཡེ་ཤེས་ཐིག་ལེ་ལས།  ཆུ་དང་དེ་བཞིན་ཅོད་པན་དབང་།  ། བྱ་བའི་རྒྱུད་ལ་རབ་ཏུ་གྲགས༑ ༑ རྡོ་རྗེ་དྲིལ་བུ་དེ་བཞིན་མིང་།  ། སྤྱོད་པའི་རྒྱུད་ལ་རབ་ཏུ་གྲགས།  ། ཕྱིར་མི་ལྡོག་པ་སློབ་དཔོན་དབང་།  ། རྣལ་འབྱོར་རྒྱུད་ལས་བཤད་པ་ཡིན།  ། རྣལ་འབྱོར་∶¡Ãམ་ཡི་(《¡¶ཞ》¡བླ་མེད་)རྒྱུད་དུ་ནི།  ། གསང་བ་ཤེས་རབ་ཡེ་ཤེས་དང་།  །  ཤེས་རབ་ཡེ་ཤེས་ཆེན་པོའོ།  ། ཞེས་གསུངས་སོ།  ། ལམ་ནི་བྱ་བའི་རྒྱུད་དུ།  དམ་ཚིག་ཡེ་ཤེས་རྗེ་འབངས་ཏེ།  ། རྗེ་བོ་ཉིད་དུ་ཉེ་བར་གནས།  ། ཞེས་སོ།  ། སྤྱོད་པ་གྲོགས་པོའི་ཚུལ་ཏེ།  གྲོགས་པོ་ཉིད་དུ་ཉེ་བར་གནས།  ། ཞེས་སོ།  ། རྣལ་འབྱོར་ལ་ཡེ་ཤེས་འབྱིན་འཇུག་གི་ཚུལ་དེ་དེ་བཞིན་གཤེགས་པ་ཚད་མེད་པ་དང་སེམས་ཅན་ཚད་མེད་(《¡¶ཞ》¡ཅན་)དུ་བསྒྲུབས་ནས་སླར་གཤེགས་པར་བཤད་དོ།  ། རྣལ་འབྱོར་ཆེན་པོར་གཉིས་སུ་མེད་དེ།  མདོར་ན་ཕུང་པོ་ལྔ་རྣམས་ནི།  ། རྒྱལ་བ་ལྔར་ནི་རབ་ཏུ་གྲགས།  ། ཞེས་པ་དང་།  གཟུགས་ཕུང་རྡོ་རྗེ་མ་ཡིན་ཏེ།  ། ལ་སོགས་པ་དང་༑  གནས་དེ་རྣམས་སུ་དཔའ་བོ་ནི།  ། རྩ་ཡི་གཟུགས་སུ་ཡང་དག་གནས།  །  ལ་སོགས་པའོ།  ། བཞི་པ་གྲངས་ངེས་པ་ལ་བཞི་ལས་སྟོང་ཕྲག་བདུན་ཅུ་རྩ་གཉིས་ནི་རྡོ་རྗེའི་ལུས་ལ་རྩ་དེ་སྙེད་ཡོད་པ་ལ་དགོངས་ཏེ།  རྡོ་རྗེ་ཕྲེང་བ་ལས།  སྟོང་ཕྲག་ཉི་ཤུ་རྩ་བཞི་ནི།  ཁྲག་འབབ་པར་ནི་ཤེས་པར་བྱ།  ། སྟོང་ཕྲག་ཉི་ཤུ་རྩ་བཞི་ནི།  ། བྱང་ཆུབ་སེམས་ནི་རབ་ཏུ་འབབ།  ། སྟོང་ཕྲག་ཉི་ཤུ་རྩ་བཞི་ནི།  ། རླུང་རྒྱུ་རབ་ཏུ་ཤེས་པར་བྱ།  ། ཞེས་སོ།  ། སྟོང་ཕྲག་སུམ་ཅུ་རྩ་བཞི་ནི་ཀཱ་ལི་སུམ་ཅུ་རྩ་བཞིས་མཐའ་བརྟེན་པའོ།  ། ལྔར་ངེས་པ་ནི་སྒྲུབ་བྱེད་ཆོ་ག་མི་འདྲ་བ་ལྔའི་དབང་གིས་གོང་དུ་བཤད་པ་བཞིན་ནོ།  ། བཞིར་ངེས་པ་ལ་བཞི་ལས།  ཕྱི་རོལ་པའི་གདམས་ངག་བཞི་གཟུང་བའི་ཕྱིར་ངེས་ཏེ་དེའང་འདོད་ཆགས་ཅན་ལྷ་ཆེན་པོའི་རྗེས་སུ་འབྲངས་ནས་འདོད་ཆགས་ཆོས་སུ་སྨྲ་སྟེ།  གཽ་ཏཾ་(《¡¶ཞ》¡ཧཾ་)བུད་མེད་མེ་ཡིན་ཏེ།  ། དེ་ཡི་ཉེ་གནས་ཐབ་ཁུང་ཡིན།  ། ཞེས་སོ།  ། དེ་རྗེས་སུ་གཟུང་བའི་ཕྱིར་རྣལ་འབྱོར་ཆེན་པོ་སྟེ།  གསང་འདུས་ལས།  བུད་མེད་གཟུགས་དང་མདངས་བཟང་བ།  ། ལོ་གྲངས་བཅུ་དྲུག་ལོན་པ་ལ།  ། བྱིན་གྱིས་བརླབ་ཀྱིས་གནས་གསུམ་གྱི།  ། དབེན་པར་མཆོད་པ་རབ་ཏུ་བརྩམ།  ། ཞེས་སོ།  ། ཞེ་སྡང་ཅན་ཁྱབ་འཇུག་གི་རྗེས་སུ་འབྲངས་ནས་འཚེ་བ་ཆོས་སུ་སྨྲ་སྟེ།  རྒྱལ་རིགས་ལ་ནི་རྒྱལ་རིགས་དང་།  ། བྲམ་ཟེ་འདོད་པས་བྲམ་ཟེ་བསད།  ། ཅེས་སོ།  ། དེའི་ཆེད་དུ་སྤྱོད་པའི་རྒྱུད་དེ།  མངོན་བྱང་ལས།  ཨེ་མ་ཧོ་གསོད་པ་འདི་ནི་རྣམ་རྟོག་བཟང་།  །  བསད་པས་བྱང་ཆུབ་ཐོབ་པར་བྱེད།  ། ཅེས་སོ།  ། གཏི་མུག་ཅན་ཚངས་པའི་རྗེས་སུ་འབྲངས་ནས་གཙང་སྦྲ་ཆོས་སུ་སྨྲ་སྟེ།  འདག་ཆལ་དག་གིས་བསྒོས་པའི་གོས། །  དྲི་མ་མེད་པར་གྱུར་པ་བཞིན།  ། ལུས་ལ་མཆོད་སྦྱིན་གྱིས་བསྒོས་ལ།  ། འབབ་སྟེགས་བཀྲུས་པ་དེ་ཡིས་འདག། ཅེས་སོ།  ། དེའི་ཆེད་དུ་བྱ་བ་སྟེ།  ལེགས་པར་གྲུབ་པ་ལས།  ཁྲུས་བྱས་གཙང་ཞིང་གཟུང་བྱ་སྟེ།  ། བཀྲ་ཤིས་ངོ་མཚར་དག་བྱས་ནས༑ ༑ བསྒྲུབ་པའི་རྫས་ནི་ཡོངས་སུ་གཟུང་།  ། ཞེས་སོ།  ། གསུམ་ཀ་ལ་མོས་པའི་གསུམ་ཀ་ཆོས་སུ་སྨྲ་བའི་ཆེད་དུ་རྣལ་འབྱོར་གྱི་རྒྱུད་གསུངས་ཏེ།  སཾ་གྲ་ཧ་ལས༑  འདོད་ཆགས་ཅན་གྱི་དོན་དུ་རྡོ་རྗེ་དབྱིངས་ཀྱི་དུམ་བུ།  ཞེ་སྡང་ཅན་གྱི་དོན་དུ་ཁམས་གསུམ་རྣམ་རྒྱལ།  གཏི་མུག་ཅན་གྱི་དོན་དུ་འགྲོ་འདུལ།  སེར་སྣ་ཅན་གྱི་དོན་དུ་(《¡¶ཞ》¡+དོན་)ཐམས་ཅད་གྲུབ་པའི་དུམ་བུ་གསུངས་སོ།  ། འདོད་ཁམས་ཀྱི་གང་ཟག་བཞི་རྗཻས་སུ་གཟུང་བའི་ཕྱིར་ཡང་བཞིར་ངེས་ཏེ།  སཾ་པུ་ཊ་ལས༑  དགོད་དང་བལྟ་དང་ལག་བཅངས་དང་།  ། གཉིས་གཉིས་འཁྲིག་པའི་བྱེ་བྲག་གིས།  ། སྲིན་བུའི་ཚུལ་གྱིས་རྒྱུད་བཞི་ཡིན།  ། ཞེས་སོ།  ། དེ་ལ་བལྟས་པས་ཚིམ་པའི་ཆེད་དུ་བྱ་བ་སྟེ།  རྡོ་རྗེ་གཙུག་ཏོར་ལས།  དཀྱིལ་འཁོར་ལྷ་རྣམས་ཐམས་ཅད་ནི།  ། དཀར་པོ་རས་ལ་རྟག་གནས་ཤིང་།  ། ཕོ་ཡང་མོ་ལ་ལྟ་བ་དང་།  །  མོ་ཡང་ཕོ་ལ་ལྟ་བ་བྲི།  ། ཞེས་སོ།  ། དགོད་པས་ཚིམ་པའི་དོན་དུ་སྤྱོད་པས་ཏེ།  མངོན་བྱང་ལས།  མགོན་པོ་རལ་པའི་ཐོར་ཚུགས་ཅན།  ། ཕོ་ཉ་རྣམས་ཀྱིས་ཡོངས་སུ་བསྐོར།  ། བཞིན་ནི་བག་ཙམ་འཛུམ་པ་བྲི།  ། ཞེས་སོ།  ། ལག་བཅངས་ཀྱིས་ཚིམ་པའི་དོན་དུ་རྣལ་འབྱོར་གྱི་རྒྱུད་གསུངས་ཏེ།  རྡོ་རྗེ་རྩེ་མོ་ལས།  དེ་ཡི་གཡོན་ལོགས་ལྷ་མོ་ནི།  ། འཛུམ་བཅས་ཟླ་བའི་འོད་མངའ་བ།  ། ཀུན་ཏུ་རྣམ་པར་བལྟ་བས་ཏེ།  ། བཅོམ་ལྡན་འདས་ཀྱི་ཕྱག་གིས་འཇུས།  ། ཞེས་སོ།  ། དབང་པོ་གཉིས་སྦྱོར་གྱིས་ཚིམ་པའི་དོན་དུ་རྣལ་འབྱོར་ཆེན་པོ་སྟེ།  གསང་འདུས་ལས།  བུད་མེད་གཟུགས་བཟང་ལ་སོགས་དང་།  ། ཀྱེ་རྡོར་ལས།  བོལླ་ཀཀྐོ་ལ་སྦྱོར་བས།  ། དེ་ཡི་བདེ་བ་ཤེས་པར་འགྱུར།  ། ཞེས་དང་།  འཁོར་ལོ་སྡོམ་པ་ལས།  དབང་གཉིས་སྙོམས་པར་འཇུག་པ་ལས།  ། སྙོམས་པར་འཇུག་པའང་དེ་ཉིད་འཛིན།  ། ཞེས་སོ། །  མིའི་རིགས་བཞི་རྗེས་སུ་གཟུང་བའི་ཆེད་དུ་ཡང་བཞིར་ངེས་ཏེ།  རྡོ་རྗེ་ས་བོན་ (《¡¶ཞ》¡འོག་)ལས།  བྲམ་ཟེ་རྗེའུ་རྒྱལ་རིགས་དང་།  ། དམངས་རིགས་རྗེས་སུ་གཟུང་བའི་ཕྱིར།  ། རྡོ་རྗེ་འཛིན་པ་ཉིད་ཀྱིས་ནི།  ། རྒྱུད་སྡེ་རྣམ་པ་བཞིར་བཤད་དོ།  །  ཞེས་སོ།  ། དབང་པོ་མཆོག་དམན་བཞི་རྗེས་སུ་གཟུང་བའི་ཕྱིར་ཡང་བཞིར་ངེས་ཏེ༑  གུར་ལས།  དམན་པ་རྣམས་ལ་བྱ་བའི་རྒྱུད།  ། ཅེས་པ་ལ་སོགས་པ་གོང་དུ་བཤད་དོ།  ། དེ་ལ་བྱ་བའི་རྒྱུད་ནི་ཕྱི་ལུས་ངག་གི་བྱ་བ་སྟོན་པ་སྟེ།  དེ་ལ་གསུམ། ∶¡Ãསྤྱི་རྒྱུད་ནི་(《¡¶ཞ》¡སྤྱི་ཡི་རྒྱུད་དང་སོ་སོའི་རྒྱུད་དང་འཕྲོད་པའི་རྒྱུད་དོ།  ། སྤྱི་ཡི་རྒྱུད་ལ་ལེགས་པར་གྲུབ་པའི་རྒྱུད་དང་)གསང་བ་སྤྱི་རྒྱུད་དམ།  དཔུང་བཟང་ལ་སོགས་པའོ།  ། བྱེ་བྲག་ལ་སྐུའི་རྡོ་རྗེ་གཙུག་ཏོར།  གསུང་གི་ཨ་མོ་གྷ་པཱ་ཤཐུགས་ཀྱི་རིག་པ་མཆོག་ལ་སོགས་པའོ།  ། འཕྲཽས་པ་ནི་སྐུ་ལས་འཕྲོས་པ་གཙུར་ཏོར་རྣམ་རྒྱལ།  གསུང་ལས་འཕྲོས་པ་དོན་ཡོད་ཞགས་པའི་རྟོག་པ།  ཐུགས་ལས་འཕྲོས་པ་རྡོ་རྗེ་རྣམ་འཇོམས་ལ་སོགས་པའོ།  ། སྤྱོད་པའི་རྒྱུད་ནི་ཕྱི་ལུས་ངག་བྱ་བའི་རྒྱུད་དང་མཐུན་ཞིང་།  ཏིང་ངེ་འཛིན་རྣལ་འབྱོར་རྒྱུད་དང་མཐུན་པ་སྟེ།  ཕྱག་ན་རྡོ་རྗེ་དབང་བསྐུར་བ་ལ་སོགས་པའོ།  ། རྣལ་འབྱོར་གྱི་རྒྱུད་ནི་སེམས་ཀྱི་ཏིང་ངེ་འཛིན་སྟོན་པ་སྟེ།  དེ་ཉིད་འདུས་པ་ལ་སོགས་པའོ།  ། རྣལ་འབྱོར་ཆེན་པོའི་རྒྱུད་ནི་ཐབས་ཤེས་རབ་ཟུང་འཇུག་ཏུ་སྟོན་པ་སྟེ།  རྣལ་འབྱོར་ཐབས་ཀྱིས་མ་ཡིན་ལ།  ། ཤེས་རབ་ཀྱིས་ཀྱང་རྣལ་འབྱོར་མིན།  ། ཐབས་དང་ཤེས་རབ་བཟུང་འཇུག་པ།  ། རྣལ་འབྱོར་ཞེས་ནི་བཤད་པ་ཡིན།  ། ཞེས་སོ།  ། དེ་ལ་གསུམ་ལས།  ཕའི་རྒྱུད་ནི་གསང་བ་འདུས་པ་ལ་སོགས་པའོ།  ། མའི་རྒྱུད་ནི་མ་ཧཱ་མཱ་ཡཱ་ལ་སོགས་པའོ།  ། གཉིས་སུ་མེད་པའི་རྒྱུད་ནི་དུས་ཀྱི་འཁོར་ལོ་ལ་སོགས་པའོ།  ། ལྔ་པ་ངེས་ཚིག་ནི།  ཅིའི་ཕྱིར་རྒྱུད་ཅེས་བྱ་ཞེ་ན།  གཞི་ལམ་འབྲས་བུ་གསུམ་དབྱིངས་རང་བཞིན་གྱིས་རྣམ་པར་དག་པའི་རྒྱུད་ཡིན་པས་རྒྱུད་ཅེས་བྱ་སྟེ།  གསང་བ་འདུས་པའི་རྒྱུད་ཕྱི་མ་ལས།  རྒྱུད་ནི་རྒྱུན་ཞེས་བྱ་བར་གྲགས།  ། ཞེས་དང་།  རྡོ་རྗེ་རྩེ་མོ་ལས།  རྒྱུད་ནི་རྒྱུན་ཆགས་ཞེས་བྱ་སྟེ།  ། འཁོར་བ་རྒྱུད་དུ་འདོད་པ་སྟཻ།  ། མྱ་ངན་འདས་པ་རྒྱུད་ཕྱི་མ།  ། ཞེས་སོ༑ ༑ གཞན་ཡང་རྡོ་རྗེ་ཐེག་པའི་གཞུང་ལུགས་ལ་རྒྱུད་སྣོད་དུ་རུང་བར་བྱེད་པའི་ཐབས་དང་སྣོད་དུ་རུང་བའི་གང་ཟག་སྨིན་པར་བྱེད་པའི་ཆོ་ག་དང་།  སྨིན་པའི་གང་ཟག་གིས་ལམ་ཉམས་སུ་བླང་བའི་རིམ་པ་དང་།  ལམ་མཐར་ཐུག་པ་ལས་འབྲས་བུ་སྐུ་གསུམ་འགྲུབ་པའི་ཚུལ་ལ་བརྟེན་ནས་རྒྱས་པར་བཤད་དུ་ཡོད་མོད་ཀྱི༑  འོན་ཀྱང་སྐབས་འདིར་འདི་ཙམ་ཞིག་བཀོད་པ་ཡིན་ནོ།  ། འཇིག་རྟེན་ཕལ་པའི་ཚུལ་དང་དྲང་སྲོང་སེར་སྐྱ་སོགས།  ། ལམ་ཚོལ་ལམ་ལས་གོལ་བ་མུ་སྟེགས་རྣམས་ཀྱི་ལུགས།  ། ཐོས་སྒྲོགས་བསེ་རུ་རིག་ཙམ་སྨྲ་དང་སྤྲོས་བྲལ་སྟོན།  ། རྨད་དུ་བྱུང་བའི་ཐབས་མཆོག་རྡོ་རྗེ་ཐེག་པའི་གཞུང་།  ། ཤེས་བྱ་ཀུན་གྱི་གནས་ལུགས་དང་༑ ༑ (《¡¶ཞ》¡《¡¶ལུ》¡+སྤང་བྱ་བླང་བྱའི་གནས་ལུགས་དང་།  ། )རང་གཞན་གཞུང་ལ་མཁས་བྱའི་ཕྱིར།  ། ལེགས་བཤད་འདི་ནི་ལེགས་པར་བཤད།  ། ལེགས་བཤད་ལེགས་པར་སྦྱར་བའི་དགེ་བ་གང་ཡིན་པ།  ། ཕུན་སུམ་ཚོགས་པའི་འབྱུང་གནས་རྒྱལ་བའི་བསྟན་པ་དང་།  ། ཕུན་ཚོགས་དགེ་ལ་སྤྱོད་པའི་སོ་སྐྱེ་འཕགས་པའི་ཚོགས༑ ༑ རྟག་ཏུ་ཕུན་སུམ་ཚོགས་པས་བརྒྱན་པའི་ཆེད་དུ་ཡིན།  ། བསོད་ནམས་འདི་ཡིས་ཤཱཀྱ་ཡི།  ། བསྟན་པ་རིན་ཆེན་འཇིག་རྟེན་འདིར།  ། ཡུན་རིང་གནས་ཤིང་སེམས་ཅན་རྣམས།  ། ཐམས་ཅད་མཁྱེན་པ་ཐོབ་པར་ཤོག། གཞུང་ལུགས་ལེགས་པར་བཤད་པ་ཞེས་བྱ་བ་འདི་ས་སྐྱ་པཎྜི་ཏས་ལིང་ཆུ་རྩེའི་ཁབ་ཀྱི་གཙུག་ལག་ཁང་དུ་སྦྱར་བ་རྫོགས་སོ། །  ། ། (《¡¶ཞ》¡དུས་གནས་སྦྱིན་བདག་ཚོགས་པ་དང་།  ། རྒྱུད་དང་གསོལ་འདེབས་དངོས་པོ་དང་།  ། དགོས་པ་དང་ནི་དོན་བརྒྱད་དོ།  ། བསྡུ་བ་གསུམ་པོ་ཀུན་ལ་ཚང་།  ། ཐུབ་པ་འདས་ནས་ཕྱི་དེ་ལོ་ནི་ནྱ་དྲོ་ཏའི་གཙུག་ལག་ཁང་དུ།  ། མ་སྐྱེས་དགྲ་ཡིས་དགྲ་བཅོམ་ལྔ་བརྒྱའི་འཚོ་བ་སྦྱར་ཏེ་འོད་བསྲུངས་ཀྱིས།  ། གསོལ་བཏབ་ཀུན་དགའ་ཉེ་བ་འཁོར་དང་འོད་བསྲུངས་རྒྱུད་ལས་སྡེ་སྣོད་གསུམ༑  ༑ ལྷ་རྣམས་འཕྱ་བ་དགག་ཅིང་བསྟན་པ་ཡུན་རིང་གནས་ཕྱིར་བསྡུ་བ་དང་པོའོ།  ། བརྒྱད་ཅུ་ལོན་ཚེ་ཡངས་པ་ཅན་དུ་ཨ་ཤོ་ཀས།  ། བདུན་བརྒྱ་བཀུར་ཅིང་ཐ་དད་འདོད་ཀྱིས་གསོལ་བ་བཏབ།  ། གྲགས་པའི་རྒྱུད་ལས་སྡེ་སྣོད་གསུམ་ནི་ཞལ་ཐོན་མཛད།  ། བཞི་བཅུ་གསལ་ཞིང་ཡུན་རིང་གནས་ཕྱིར་གཉིས་པའོ།  ། སུམ་བརྒྱའི་དུས་ན་ཁའི་གནས་སུ་རྒྱལ་པོ་ཆེན་པོ་ཀ་ཎི་ཀས། ། དགྲ་བཅོམ་ལྔ་བརྒྱ་ལྔ་བརྒྱ་སོ་སྐྱེའི་པཎྜི་ཏ་ཁྲི་དྲུག་སྟོང་། ། དགྲ་བཅོམ་པུར་ཎིས་གསོལ་གདབ་བྱང་སེམས་སུ་མུད་ཏྲིས་སྡེ་སྣོད་གསུམ། ། གྱེས་པ་བཅོ་བརྒྱད་སྒྲོ་བསྐུར་སྤངས་དང་ཡུན་རིང་གནས་ཕྱིར་བསྡུ་བ་གསུམ་པའོ། ། བསྡུ་བ་གསུམ་གྱི་དོན། ཚང་ཞིང་མ་ནོར་བར། ཡོན་ཏན་འབུམ་གྱིས་སྡེབས། མཁས་རྣམས་གཟིགས་མོ་མཛོད།  དགེའོ། །  ། ། )